П Р О Е К Т Н А Д О Г О В О Р

№ ….........…../……...……2014 г.

Днес, …..……………2014 г., в гр. София се сключи настоящият договор между:

ЦЕНТЪР ЗА КОНТРОЛ И ОЦЕНКА НА КАЧЕСТВОТО НА УЧИЛИЩНОТО ОБРАЗОВАНИЕ (ЦКОКУО) с адрес: гр. София 1113, бул. Цариградско шосе № 125, бл. 5, ЕИК по БУЛСТАТ 131426 401, представляван от Неда Крестанова – Директор, наричан „ВЪЗЛОЖИТЕЛ” от едната страна

и от друга страна

…………….............................…със седалище и адрес на управление: …………………….., ЕИК ………........….. и ДДС номер…....…………….. (ако е приложимо), регистрирано при …………...….. с фирмено дело № ……………….., парт. № …......………, представлявано от …….......…............……… - …....…………. наричано „ИЗПЪЛНИТЕЛ” се сключи настоящият договор за следното:

ПРЕДМЕТ НА ДОГОВОРА

Чл. 1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави софтуерни лицензи и да внедри в реална експлоатация софтуерна система за обработка на документи и работни потоци, която ще бъде наричана по-нататък в договора за краткост СИСТЕМАТА, съгласно Техническото задание на ВЪЗЛОЖИТЕЛЯ и Техническата оферта на ИЗПЪЛНИТЕЛЯ, представляващи приложения и неразделни части от договора

(2) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши следните дейности:

- да достави софтуерен лиценз за СИСТЕМАТА (неограничен във времето и за неограничен брой потребители в рамките на ЦКОКУО и включените в СИСТЕМАТА второстепенни разпоредители с бюджетни кредити от сферата на образованието и науката);

- да инсталира СИСТЕМАТА на сървър, осигурен от ВЪЗЛОЖИТЕЛЯ;

- да извърши настройки на СИСТЕМАТА и да импортира данни за персонала на ВЪЗЛОЖИТЕЛЯ и за видовете документи, регистрационни индекси и броячи;

- да обучи персонала на ВЪЗЛОЖИТЕЛЯ за ползване на системата съгласно изискванията към изпълнението на поръчката в техническото задание;

- да окаже съдействие на ВЪЗЛОЖИТЕЛЯ на място в деня на пускането на СИСТЕМАТА в реална експлоатация.

ЦЕНИ И НАЧИН НА ПЛАЩАНЕ

Чл. 2. (1) Цената на договора е …………….. /……………………………/ лева без ДДС, ДДС в размер на ………………. /……………………../ лева или обща стойност на договора ………………….. /………………………………../ лева.

(2) ВЪЗЛОЖИТЕЛЯТ осъществява плащането, както следва:

- 50% от сумата в срок до 5 работни дни от датата на подписване на протокол за пускане на системата в тестова експлоатация, срещу представяне на фактура, издадена от ИЗПЪЛНИТЕЛЯ;

- 50% от сумата в срок до 5 работни дни от датата на подписване на окончателния предавателно-приемателен протокол за пускане на системата в реална експлоатация, срещу представяне на фактура, издадена от ИЗПЪЛНИТЕЛЯ.

(3) Дължимите суми се превеждат по банковата сметка на ИЗПЪЛНИТЕЛЯ, в банка ……………………………. BIC код: …………………… IBAN: ………………………

СРОК НА ДОГОВОРА

Чл. 3. За краен срок за изпълнение на настоящия договор се счита .............................. г.

ПРАВА И ЗАДЪЛЖЕНИЯ НА СТРАНИТЕ

  Чл. 4. ВЪЗЛОЖИТЕЛЯТ се задължава:

1. да оказва съдействие на ИЗПЪЛНИТЕЛЯ за получаване на необходимата информация, доколкото това е необходимо за изпълнение на задълженията му по този договор
2. да подпише приемо-предавателен протокол за пускане на СИСТЕМАТА в тестова експлоатация, при условие, че инсталираната система отговаря на всички изисквания на техническото задание
3. да подпише окончателен приемо-предавателен протокол след пускане на СИСТЕМАТА в реална експлоатация
4. да заплати на ИЗПЪЛНИТЕЛЯ уговореното възнаграждение, съобразно условията на настоящия договор.
5. да предостави на ИЗПЪЛНИТЕЛЯ телефони и e-mail адреси за връзка със съответните длъжностни лица, свързани с всеки етап от внедряването на СИСТЕМАТА.

  Чл. 5. ВЪЗЛОЖИТЕЛЯТ има право:

1. да контролира изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на договореното.

2. да иска от ИЗПЪЛНИТЕЛЯ да изпълни възложената работа в срок и без отклонения от възложеното.

Чл. 6. ИЗПЪЛНИТЕЛЯТ се задължава:

1. да извърши възложената работа професионално, качествено и според изискванията на ВЪЗЛОЖИТЕЛЯ.
2. да предостави на ВЪЗЛОЖИТЕЛЯ телефони и e-mail адреси за непрекъсната връзка с лицата, обслужващи СИСТЕМАТА, от страна на ИЗПЪЛНИТЕЛЯ.
3. да организира и извърши обучение на служители и лица посочени от ВЪЗЛОЖИТЕЛЯ за работа и експлоатация на СИСТЕМАТА
4. да консултира и оказва съдействие на място на представители на ВЪЗЛОЖИТЕЛЯ за срока на договора.
5. да не разгласява и да не разпространява каквато и да е било информация, предоставена от ВЪЗЛОЖИТЕЛЯ и станала известна, във връзка и по повод изпълнението на настоящият договор.

Чл. 7. ИЗПЪЛНИТЕЛЯТ има право:

1. да изисква от ВЪЗЛОЖИТЕЛЯ необходимото съдействие във връзка с внедряването на СИСТЕМАТА;

2. да изисква от ВЪЗЛОЖИТЕЛЯ приемане на работата, когато тя е извършена според договорените условия;

3. да получи уговореното в този договор възнаграждение.

Чл.8. (1) Гаранционният срок на СИСТЕМАТА е 12 месеца от датата на пускането и в реална експлоатация.

(2) В рамките на гаранционния срок, ИЗПЪЛНИТЕЛЯТ се задължава да отстранява всички недостатъци за своя сметка в сроковете, посочени в техническото задание на Възложителя, неразделна част от този договор.

ОТГОВОРНОСТИ И НЕУСТОЙКИ

Чл. 9. При забавяне изпълнението на задълженията по този договор неизправната страна дължи на изправната неустойка в размер на 0,5 % от договорената между страните цена за всеки просрочен ден, но не повече от 10% общо.

Чл. 10. При неизпълнение на договора неизправната страна дължи неустойка в размер на неизпълнената част (вкл. и до 100% от стойността на договора).

ОБЩИ УСЛОВИЯ, ПРЕКРАТЯВАНЕ НА ДОГОВОРА

Чл. 11. Този договор може да бъде изменян и допълван само по взаимно съгласие на страните, изразено в писмена форма.

Чл. 12. Настоящият договор се прекратява:

1. с изпълнение и приемане на възложената работа с протокол, след изтичане на гаранционния срок на СИСТЕМАТА по чл.8;
2. по взаимно съгласие между страните, изразено писмено;

Чл. 13. Настоящият договор може да бъде развален при доказана вина на една от страните, като невиновната страна има право на обезщетение за неизпълнение на договора.

Чл. 14. ВЪЗЛОЖИТЕЛЯТ може да развали договора едностранно в случай, че ИЗПЪЛНИТЕЛЯТ не изпълнява задълженията си в срок и при условията на настоящият договор.

Всички спорове, възникнали при тълкуването и изпълнението на този договор се решават по споразумение между страните, а когато се окаже невъзможно – по реда на ГПК. За неуредените с този договор въпроси се прилага законодателството на Република България.

Настоящият договор се състави и подпса в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ и съдържа следните документи (приложения), като неразделна част от него:

1. Техническо задание за изпълнение на поръчката;

2. Ценово предложение на ИЗПЪЛНИТЕЛЯ;

3. Техническо предложение на ИЗПЪЛНИТЕЛЯ;

ВЪЗЛОЖИТЕЛ: ИЗПЪЛНИТЕЛ:

НЕДА КРИСТАНОВА ………………..

ДИРЕКТОР НА …………………

ЦКОКУО